sá hataḥ pū́tiḥ sarváta evā̀pò 'bhiprá susrāva sarvátaiva hyáyáṃ samudrastásmādu haíkā ā́po bībhatsā́ñcakrire tā́ upáryuparyátipupruvire 'tá imé darbhāstā́ haitā ánāpūyitā āpó 'sti vā ítarāsu sáṃ sr̥ṣṭamiva yádenā vr̥traḥ pū́tirabhiprā́sravattádevā̀sāmetā́bhyām pavítrābhyāmápahantyátha médhyābhirevā̀dbhiḥ prókṣati tásmādvā́ etā́bhyāmútpunāti